19. lokakuuta
Tapahtumia

202 eaa. – Zaman taistelu johti Karthagon ja Hannibalin tappioon.
439 – Vandaalit valloittivat Karthagon Afrikassa kuningas Gaisericin johdolla.
1216 – Englannin kuningas Juhana Maaton kuoli punatautiin Newark-on-Trentissä. Hänen yhdeksänvuotiaasta pojastaan Henrikistä tuli hänen seuraajansa (Henrik III).
1453 – Ranskalaiset valloittivat Bordeaux'n takaisin englantilaisilta, mikä toi satavuotisen sodan lähelle päättymistään englantilaisten pitäessä ainoastaan Calais'ta hallussaan Ranskan maaperällä.
1469 – Aragonian kuningas Ferdinand II nai serkkunsa Kastilian kuningattaren Isabellan, mikä auttoi Aragonian ja Kastilian yhdistymistä yhdeksi valtakunnaksi, Espanjaksi.
1781 – Yorktownin piiritys päättyi, kun kenraali Charles Cornwallis antautui George Washingtonin ja ranskalaisen kenraalin Jean-Baptiste Donatien de Vimeurin joukoille, mikä edesauttoi Yhdysvaltain vapaussodan päättymistä.
1812 – Napoleonin sodat: Napoleon perääntyi Moskovasta.
1873 – Yale University, Princeton University, Columbia University ja Rutgers University laativat ensimmäiset amerikkalaisen jalkapalloilun säännöt.
1912 – Italia otti Libyan Tripolin haltuunsa ottomaaneilta.
1914 – Ensimmäinen maailmansota: Ypresin ensimmäinen taistelu alkoi.
1933 – Saksa erosi Kansainliitosta.
1941 – Josif Stalin julisti Moskovan piiritystilaan.
1943 – Streptomysiini, ensimmäinen tehokas antibiootti tuberkuloosia vastaan, eristettiin Rutgersin yliopistossa.
1944 – Toinen maailmansota: Yhdysvaltain joukot nousivat maihin Filippiineillä.
1944 – Liittoutuneiden valvontakomissio toimitti pääministeri Urho Castrénille luettelon niistä suomalaisista, joiden se katsoi syyllistyneen sotarikoksiin (ns. Lista 1), ja vaati näiden välitöntä pidättämistä. Kyseiset henkilöt olivat pääasiassa Itä-Karjalan sotilashallinnon palveluksessa työskennelleitä virkamiehiä ja sotilashenkilöitä.
1954 – Cho Oyun vuorenhuipulle kiivettiin ensimmäistä kertaa.
1960 – Yhdysvaltain hallitus päätti asettaa kommunistisen Kuuban kauppasaartoon.
1960 – Tampereen ensimmäiset liikennevalot otettiin käyttöön Itsenäisyydenkadun ja Tammelan puistokadun risteyksessä
1961 – Arabiliitto otti Kuwaitin suojelukseensa, brittijoukot vetäytyivät.
1968 – Pohjoismaiden pääministerit sopivat kokouksessaan Oslossa yhteispohjoismaisen talousalueen luomiseen tähtäävän Nordek-hankkeen aikataulusta.
1970 – Yleisradion ohjelmaneuvosto päätti lopettaa toimittaja Päivi Istalan radio-ohjelman Ristivetoa katsottuaan sen yksipuoliseksi ja asenteelliseksi.
1973 – Yhdysvaltain presidentti Richard Nixon hylkäsi vetoomustuomioistuimen vaatimuksen luovuttaa Watergate-nauhat.
1973 – RKP:n johto moitti julkisesti niitä puolueen jäseniä, jotka olivat aktiivisesti toimineet toisen puolueen hyväksi. Lausuma oli suunnattu puolueen oikeistoa ja erityisesti kansanedustaja Georg C. Ehrnroothia vastaan.
1974 – Niue itsenäistyi Uudesta-Seelannista (jatkoi liitännäisvaltiona).
1977 – Etelä-Afrikka kielsi 18 maassa toimineen rotusyrjintää vastustaneen järjestön toiminnan. Noin 70 järjestöjen johtohenkilöä pidätettiin.
1977 – Punaisen armeijakunnan kaappaama Länsi-Saksan työnantajajärjestön johtaja Hanns Martin Schleyer löydettiin surmattuna Mulhousesta Ranskasta.
1979 – Thaimaa avasi rajansa Kamputsean pakolaisille. Tuolloin maailmalle paljastui, että punakhmerien vuodesta 1975 hallitsema suljettu maa oli ajautunut nälkäkuoleman partaalle.
1980 – 20. lokakuuta – Suomessa pidettiin kunnallisvaalit, joissa menestyivät Kokoomus ja SMP.
1982 – John DeLorean pidätettiin kokaiinin myynnistä.
1983 – Grenadan pääministeri Maurice Bishop syöstiin vallasta ja teloitettiin Bernard Coardin johtamassa vallankaappausyrityksessä.
1983 – YK:n elintarvike- ja maatalousjärjestö FAO arvioi nälkäkuoleman uhkaavan 150 miljoonaa ihmistä 22 Afrikan maassa ja esitti maailman maille vetoomuksen pikaisen avun saamiseksi nälänhädästä kärsiville maille.
1984 – Puolalainen katolinen pappi Jerzy Popiełuszko katosi. Solidaarisuus uskoi Puolan viranomaisten siepanneen hänet ja neljä turvallisuuspoliisin miestä tunnustikin 27. lokakuuta murhanneensa papin. Popieluszkon ruumis löytyi patoaltaasta Keski-Puolasta 30. lokakuuta ja hänen hautajaisiinsa 3. marraskuuta osallistui noin 250 000 ihmistä.
1985 – Neuvostoliiton puoluejohtaja Mihail Gorbatšov siirsi ulkomaankauppaministeri Nikolai Patolitševin eläkkeelle ja nimitti hänen tilalleen varaulkoministeri Boris Aristovin. Vuodesta 1958 virassaan olleen, 77-vuotiaan Patolitševin aikana Suomen ja Neuvostoliiton välinen kauppa oli kasvanut noin 25-kertaiseksi.
1986 – Ilmailu: Samora Machel, Mosambikin presidentti ja FRELIMOn johtaja, sekä 33 muuta matkustajaa saivat surmansa heitä kuljettaneen Tupolev Tu-134 -lentokoneen törmättyä Lebombo-vuoriin.
1987 – Vastineeksi Iranin hyökkäyksistä Persianlahdella kulkeneita aluksia vastaan Yhdysvaltain laivasto teki kolme Iranin öljynporauslauttaa toimintakyvyttömäksi.
1987 – Musta maanantai: Dow Jonesin teollisuusindeksi laski 22 %.
1990 – Pohjoismaiden neuvoston valtuuskunta vieraili Virossa, Latviassa ja Liettuassa. Neuvosto asettui tukemaan Baltian maiden itsenäisyyttä.
1990 – Ympäristöministeri Kaj Bärlund nimitettiin Vesi- ja ympäristöhallituksen pääjohtajaksi joulukuun alusta lukien. Bärlund siirtyi uuteen tehtäväänsä kuitenkin vasta hallituksen erottua kevään eduskuntavaalien jälkeen.
1994 – 22 ihmistä kuoli ja yli 40 haavoittui linja-autoon sijoitetun pommin räjähtäessä Tel Avivissa Israelissa. Palestiinalainen äärijärjestö Hamas ilmoittautui iskun tekijäksi.
1998 – Suomen valtio aloitti teleyhtiö Soneran osakkeiden myynnin. Noin 20 prosenttia Soneran osakekannasta myytiin koti- ja ulkomaisille yksityishenkilöille ja sijoittajille. Valtio ansaitsi kaupoista myyntituloina noin 7,1 miljardia markkaa.
2002 – Wayne Rooney teki ensimmäisen maalinsa Englannin Valioliigassa 16-vuotiaana.
2003 – Paavi Johannes Paavali II julisti Äiti Teresan autuaaksi.
2005 – Hurrikaani Wilma voimistui viidennen luokan hurrikaaniksi. Myrskykeskuksen ilmanpaine putosi Atlantilla ennätyksellisen alas, 882:een millibaariin.
2005 – Saddam Husseinia syytettiin Bagdadissa alkaneessa oikeudenkäynnissä rikoksista ihmisyyttä vastaan.
2010 – Islamistikapinalliset tekivät itsemurhaiskun Tšetšenian parlamenttitaloon
2020 – Inarinsaamenkielinen Wikipedia avattiin.